b"\n_START_ARTICLE_\nTracte nervi\xc3\xb3s\n_START_PARAGRAPH_\nUn tracte nervi\xc3\xb3s \xc3\xa9s un conjunt de fibres nervioses (\xc3\xa0xons) que connecten nuclis del sistema nervi\xc3\xb3s central. Al sistema nervi\xc3\xb3s perif\xc3\xa8ric es coneix com a fascicle nervi\xc3\xb3s. Els principals tractes nerviosos del sistema nervi\xc3\xb3s central s\xc3\xb3n de tres tipus: fibres d'associaci\xc3\xb3, fibres comissurals i fibres de projecci\xc3\xb3. Tamb\xc3\xa9 es pot fer refer\xc3\xa8ncia a un tracte nervi\xc3\xb3s com a comissura, fascicle o decussaci\xc3\xb3. Una comissura connecta els dos hemisferis cerebrals als mateixos nivells, com ara la comissura posterior i el corpus callosum. Una decussaci\xc3\xb3 \xc3\xa9s una connexi\xc3\xb3 feta de fibres que travessen a nivells diferents (de manera obliqua). Exemples de fascicles s\xc3\xb3n el fascicle subtal\xc3\xa0mic i el fascicle lenticular.\n_START_SECTION_\nCategories\n_START_PARAGRAPH_\nLes fibres nervioses del sistema nervi\xc3\xb3s central es poden categoritzar en tres grups atenent al seu curs i a les seues connexions.\n_START_SECTION_\nFibres d'associaci\xc3\xb3\n_START_PARAGRAPH_\nEls tractes que connecten les \xc3\xa0rees corticals dins del mateix hemisferi s'anomenen tractes d'associaci\xc3\xb3. Les fibres d'associaci\xc3\xb3 llarga connecten entre si diferents l\xc3\xb2buls d'un hemisferi, mentre que les fibres d'associaci\xc3\xb3 curta connecten diferents girs dins d'un mateix l\xc3\xb2bul. Entre les seves funcions, els tractes d'associaci\xc3\xb3 enllacen centres perceptuals i de mem\xc3\xb2ria, al cervell.\n_START_SECTION_\nFibres comissurals\n_START_PARAGRAPH_\nEls tractes comissurals connecten \xc3\xa0rees corticals que es corresponen a cada hemisferi. Travessen d'un hemisferi cerebral a l'altre a trav\xc3\xa9s de ponts anomenats comissures. La gran majoria de tractes comissurals passen a trav\xc3\xa9s del cos call\xc3\xb3s. Uns quants passen a trav\xc3\xa9s de les comissures anteriors i posteriors, molt m\xc3\xa9s petites. Els tractes comissurals permeten que els costats dret i esquerre del cervell es comuniquen entre ells.\n_START_SECTION_\nFibres de projecci\xc3\xb3\n_START_PARAGRAPH_\nEls tractes de projecci\xc3\xb3 connecten el c\xc3\xb2rtex cerebral cortex amb el cos estriat, el dienc\xc3\xa8fal, el tronc encef\xc3\xa0lic i la medul\xc2\xb7la espinal. El tracte corticospinal, per exemple, transmet senyals motores del cervell a la medul\xc2\xb7la espinal. Un altre tracte de projecci\xc3\xb3 transmet senyals projecci\xc3\xb3 al c\xc3\xb2rtex cerebral. Per damunt del tronc encef\xc3\xa0lic, aquests tractes formen una l\xc3\xa0mina densa i ampla, anomenada c\xc3\xa0psula interna, entre el t\xc3\xa0lem i els nuclis basals, que llavors es ramifica cap a \xc3\xa0rees espec\xc3\xadfiques del c\xc3\xb2rtex."